​ທ່ານ​ນາງ ຄລິນ​ຕັນ ພົບ​ປະ ເຈົ້າ​ໜ້າ​ທີ່​ ອະ​ວຸ​ໂສ ອາ​ຟຣິກາ​ໃຕ້ (ສະໄລດ໌)
ທ່ານນາງຄລິນ​ຕັນ ​ພົບ​ປະ​ກັບ ​ບັນດາເຈົ້າ​ໜ້າ​ທີ່​ອະ​ວຸ​ໂສ ແລະນັກທຸລະກິດອາຟຣິກາໃຕ້ ເພື່ອສົ່ງເສີມ ການລົງທຶນ ແລະການຄ້າຂອງສະຫະລັດ
ລັດຖະມົນຕີການຕ່າງປະເທດສະຫະລັດ ທ່ານນາງ ຮີລລາຣີ ຄລິນຕັນ ກໍາລັງຢູ່ໃນ ນະຄອນຫຼວງດ້ານການປົກຄອງຂອງປະເທດອາຟຣິກາໃຕ້ ເພື່ອພົບປະກັບບັນດາເຈົ້າ ໜ້າທີ່ອະວຸໂສແລະຜູ້ນໍາທຸລະກິດ ໃນວັນອັງຄານມື້ນີ້ ທ່ານນາງ ຄລິນຕັນ ພົບປະກັບລັດຖະມົນຕີການຕ່າງປະເທດ ອາຟຣິກາໃຕ້ ທ່ານນາງ Maite Nkoana-Mashabane ໃນລະຫວ່າງກອງປະຊຸມປະ ຈໍາປີດ້ານຍຸດທະສາດຄັ້ງທີ່ 2 ລະຫວ່າງສະຫະລັດແລະປະເທດອາຟຣິກາໃຕ້ທີ່ນະຄອນ ຫຼວງ Pretoria ລັດຖະມົນຕີການຕ່າງປະເທດສະຫະລັດໄດ້ສົ່ງເສີມໃຫ້ມີການລົງທຶນແລະການຄ້າຂອງ ສະຫະລັດ ໃນລະຫວ່າງການຢ້ຽມຢາມຫຼາຍໆປະເທດໃນອາຟຣິກາ ທ່ານນາງພວມທຳ ການຢ້ຽມຢາມອາຟຣິກາໃຕ້ເປັນເວລາ 4 ມື້ ຊຶ່ງເປັນປະເທດທີ່ມີເສດຖະກິດໃຫຍ່ທີ່ສຸດ ໃນທະວີບອາຟຣິກາແລະເປັນຕະຫຼາດທີ່ສຳຄັນຂອງສິນຄ້າອະເມຣິກັນ ທ່ານນາງຍັງຊອກຫາຊ່ອງທາງເພື່ອເພື່ອໃຫ້ໄດ້ຮັບການສະໜັບສະໜຸນຈາກອາຟຣິກາໃຕ້ ຊຶ່ງສະມາຊິກຂອງສະພາຄວາມໝັ້ນຄົງອົງການສະຫະປະຊາຊາດ ໃນການແກ້ໄຂ ວິກິດການ ໃນຊີເຣຍນັ້ນ